Alle utøvere som skal vurderes for representasjonsoppgaver for et særforbund tilsluttet helseattestordningen, må avgi helseopplysninger til helseteamet i det aktuelle forbundet innen den frist som er fastsatt av forbundet.

**Formål:**

Norsk idrett setter utøvernes helse foran prestasjon. Helseattesten skal avdekke om utøver har ernæringsutfordringer, spiseforstyrrelse eller om det foreligger andre forhold som er relevant for vurderingen av om utøver er helsemessig skikket til å representere.

**Egenerklæring- og legeundersøkelse:**

Helseattesten består av to deler. Egenerklæring fra utøver og skjema fra en undersøkelse utført av fastlege. Begge delene må være utfylt og signert. Utøveren skal selv fylle ut egenerklæringen og fremvise den til legen i forbindelse med legeundersøkelsen. Dersom utøver er under 16 år skal egenerklæringsskjema også signeres av en foresatt.

**Hvor sendes dokumentene?**

Helseattesten sendes pr. post til eller leveres personlig til (OBS; skal ikke sendes som e-post):

Lege Thomas Torgalsen,

Helseavdelingen,

Norges Idrettsforbund, Olympiatoppen,

0840 Oslo

Vedkommende er underlagt reglene i helsepersonelloven og har taushetsplikt.

**Hvordan behandles opplysningene i helseattesten?**

Opplysningene i helseattesten blir lagret i tråd med krav til informasjonssikkerhet for sensitive personopplysninger.

**Hvem får tilgang til helseopplysningene?**

Helseopplysningene blir vurdert av lege i forbundets helseteam og/eller klinisk ernæringsfysiolog.

Tilgang til helseopplysningene er begrenset til det som er nødvendig for formålet. De som får tilgang er underlagt taushetsplikt.

Dersom utøver blir tatt ut til representasjon og delegasjonen har en lege, vil denne legen også få tilgang til helseopplysningene. Dersom en utøver ikke blir klarert for å kunne representere, vil kun selve avgjørelsen og ingen medisinske forhold bli meddelt andre.

Er utøver aktuell for representasjon for flere forbund som er tilknyttet helseattestordningen kan kopi av samme skjema benyttes.

**Forholdet til dopingregelverket:**

Behandling av helseopplysningene innebærer ikke at helsepersonellet har vurdert opplysningene opp mot idrettens dopingregelverk.

**Henvisning ved behov for utredning/ oppfølging**:

Ingen utøver risikerer på bakgrunn av opplysninger som fremkommer i denne attesten automatisk å bli diskvalifisert fra å kunne representere. Hvis lege i forbundets helseteam anser at det er behov for nærmere vurdering av ernæringsutfordringer og-/eller spiseforstyrrelse, vil utøver bli kontaktet og henvist videre. Øvrige helseproblemer som avdekkes ved legeundersøkelsen følges opp av fastlege.

**Frivillig samtykke:**

Det er frivillig å gi fra seg helseopplysningene. Ved signering av helseattesten legges det til grunn at utøver har avgitt helseopplysningene basert på et frivillig, uttrykkelig og informert samtykke. Samtykket kan til enhver tid trekkes tilbake. Helseopplysningene vil da bli makulert. Er utøver under 16 år, skal foresatte med-signere.

**Rett til innsyn:**

Utøver har til enhver tid rett til innsyn i de helseopplysningene som omhandler utøveren selv.

**Sletting av helseopplysninger:**

Overskuddsinformasjon og/eller opplysninger som ikke lenger er nødvendige for formålet med innhentingen av helseopplysningene vil bli makulert.

**Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fødselsnr:\_\_\_\_\_\_\_\_\_\_\_\_\_\_\_\_­\_\_**

**Email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mobilnr:\_\_\_\_\_\_\_\_\_\_\_\_\_\_\_\_\_\_\_\_**

**1. EGENERKLÆRING:** Fylles ut **før** legetime

|  |  |  |  |
| --- | --- | --- | --- |
|  | **NEI** | **JA** | **SPESIFISER – HVA/HVILKE/NÅR/DOSERING** |
| Har noen i nær familie hjertesykdom(foreldre, søsken)? |  |  |  |
| Har du hatt noen sykdommer siste 3 måneder? |  |  |  |
| Har du hatt noen andre vesentlige sykdommer tidligere? |  |  |  |
| Har du noen alvorlige allergier? |  |  |  |
| Har du hatt skader siste 3 måneder? |  |  |  |
| Har du hatt skader siste 3 år? |  |  |  |
| Har du hatt tretthetsbrudd? |  |  |  |
| Bruker du medisiner og/eller p-piller?  *Ta med all medisinbruk siste tre mnd.* |  |  |  |
| Bruker du medisiner som krever medisinsk fritak/TUE? I tilfelle ja, er din søknad i orden? |  |  |  |
| Bruker du kosttilskudd?  (inkl. pulver, drikker, piller/kapsler, barer)  *Spesifiser: Type & mengde* |  |  |  |
| Har du gått på diett? …eller gjort vesentlige kostholdsendringer siste året? |  |  |  |
| Ca hvor mange ganger per år har du menstruasjon?  *Spesifiser: Dato for siste menstruasjon* |  |  |  |
| Har du hatt angst, depresjon, eller andre psykiske lidelser av minst 3 mnd varighet de siste tre årene?  *Spesifiser: Når?* |  |  |  |
| Har du fått oppfølging for en spiseforstyrrelse / anstrengt forhold til mat? *Spesifiser: Når?* |  |  |  |
| Brekker du deg fordi du føler deg ubehagelig full i magen? |  |  |  |
| Er du bekymret fordi du mister kontroll over hvor mye du spiser? |  |  |  |
| Har du i løpet av det siste året gått ned i vekt? *Spesifiser: hvor mye?* |  |  |  |
| Synes du at du er tykk selv om andre sier at du er for tynn? |  |  |  |
| Vil du si at mat tar for stor plass i livet ditt? |  |  |  |
| Andre forhold? Spesifiser |  |  |  |

Jeg/vi bekrefter at informasjonen på side 1 er lest og forstått, samt at alle spørsmålene over er besvart så nøyaktig som mulig.

Jeg/vi samtykker til at helseattesten kan benyttes som beskrevet på side 1.

**Sted/dato:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Signatur utøver:** \_\_\_\_\_\_\_\_\_\_\_\_\_\_\_\_\_\_\_\_\_\_

**Signatur og telefonnummer foresatt (obligatorisk for utøvere under 16 år):**

\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­\_\_\_\_\_\_\_\_\_\_\_\_\_\_\_ **Tlf:**\_\_\_\_\_\_\_\_\_\_\_\_\_\_\_\_\_

**2. LEGEUNDERSØKELSE**

|  |  |
| --- | --- |
| Hjerte: |  |
| Lunger: |  |
| Puls:  Blodtrykk: |  |
| Høyde (måles hos lege):  Vekt (måles hos lege): | uten klær  Med klær |
| Hemoglobin: |  |
| Generelt inntrykk/eventuelle bemerkninger: |  |

Jeg kjenner ikke til relevante medisinske forhold utover det utøver har avgitt i egenerklæringen.

**NB!** Eventuelle helseproblemer som avdekkes ved undersøkelsen må følges opp hos fastlege.

**Sted/dato:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sign./stempel lege:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Returneres ferdig utfylt pr post til:

Lege Thomas Torgalsen,

Helseavdelingen,

Norges Idrettsforbund, Olympiatoppen,

0840 Oslo